Marianne Berg
Store norske leksikon,Kunst og estetikk,Kunsthåndverk,Treskurd,Treskjærere
Marianne Berg er en norsk trekunstner. Hun arbeider i et uttrykksfullt formspråk der inspirasjon fra naturen og fra gammel norsk folkekunst er fremtredende. Berg hører med til de kunsthåndverkerne som har vært med på å fornye den norske trekunsten.
Hun har diplomeksamen fra Statens høgskole for kunsthåndverk og design i Bergen 1985. Fordi Berg er utdannet interiørarkitekt, opplevde hun tidlig i karrieren at det var nødvendig å ha et alibi for å lage møbler som berørte andre funksjoner enn de funksjonelle. Hun så derfor bakover i historien og studerte møbelkunstens mangfold, som ornamentikk og materialbruk. Stavkirkene var en viktig inspirasjonskilde, særlig groteske menneske- og dyremotiver.Berg er innkjøpt av blant andre KODE 1. Utstillinger Rådhusgalleriet, Oslo, 1994 Rogaland Kunstnersenter, 1993 Hå Gamle Prestegård, Jæren, 1990 Les mer i Store norske leksikon treskurd Litteratur Ramstad, Thomas (1995). Norske Kunsthåndverkeres innkjøpsfond 5 år 1990–1995, Norske Kunsthåndverkeres fond for innkjøp av norsk kunsthåndverk fra samtiden Steinsvik, Guri mfl (1987). Marianne Berg : Speil, Kunsthåndverk (25/1987)